แรงซื้อ “กลุ่มเปิดเมือง” ดัน SET ปิดเช้าบวก 4 จุด
SET ปิดเช้าบวก 4 จุด อานิสงส์แรงซื้อกลุ่มเปิดเมืองหนุน หลังคาดเศรษฐกิจไทยฟื้นและการเปิดประเทศหนุนรายได้ท่องเที่ยว แนวโน้มช่วงบ่ายให้แนวรับไว้ 1,630 และ 1,620 จุด และแนวต้าน 1,645 และ 1,650 จุด
SET ปิดเช้าบวก 4 จุด อานิสงส์แรงซื้อกลุ่มเปิดเมืองหนุน หลังคาดเศรษฐกิจไทยฟื้นและการเปิดประเทศหนุนรายได้ท่องเที่ยว แนวโน้มช่วงบ่ายให้แนวรับไว้ 1,630 และ 1,620 จุด และแนวต้าน 1,645 และ 1,650 จุด
22 ก.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่าตลาดหุ้นไทยเช้านี้พักตัวมาบวกได้เล็กน้อย แข็งแกร่งกว่าตลาดอื่นในภูมิภาค โดยตลาดหุ้นอาเซียนลบน้อยกว่าตลาดอื่นๆ ทั่วโลก และบางตลาดก็พลิกมาเป็นบวกได้ แม้ว่าธนาคารกลางสหรัฐ (เฟด) ปรับขึ้นอัตราดอกเบี้ย 0.75% และส่งสัญญาณจะปรับขึ้นดอกเบี้ยต่อเนื่อง แต่ตลาดให้น้ำหนักที่ภาวะเศรษฐกิจไทยฟื้น และการเปิดประเทศที่จะหนุนรายได้จากการท่องเที่ยว โดยมองว่าตลาดอาเซียนภาพรวมไม่น่ากังวลเพราะเศรษฐกิจมีแนวโน้มเติบโตได้ดีกว่าภูมิภาคอื่น
โดยตลาดบ้านเรามีแรงซื้อหุ้น DELTA ช่วยหนุนดัชนีกว่า 1 จุด และกลุ่ม Domestic Play อาทิ BDMS, CPN เป็นต้น และเม็ดเงินลงทุนจากต่างประเทศ (Fund Flow) ไม่ได้ไหลออกเพิ่มเติม
สำหรับแนวโน้มตลาดในช่วงบ่าย คาดว่าดัชนีน่าจะทรงตัวจากช่วงเช้า โดยแกว่งตัวในระดับ 1,630 จุด บวก/ลบ โดยให้แนวรับไว้ที่ 1,630 และ 1,620 จุด แนวต้าน 1,645 และ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 2,106.86 ล้านบาท ปิดที่ 56.75 บาท ลดลง 1.25 บาท
PTTEP มูลค่าการซื้อขาย 1,812.19 ล้านบาท ปิดที่ 170.50 บาท ลดลง 4.00 บาท
DELTA มูลค่าการซื้อขาย 1,304.05 ล้านบาท ปิดที่ 630.00 บาท เพิ่มขึ้น 14.00 บาท
KBANK มูลค่าการซื้อขาย 1,123.53 ล้านบาท ปิดที่ 150.50 บาท เพิ่มขึ้น 0.50 บาท
PTT มูลค่าการซื้อขาย 933.11 ล้านบาท ปิดที่ 37.00 บาท ราคาไม่เปลี่ยนแปลง